Kamu bisa jelasin ke aku soal Pablo Neruda dalam bahasa jawa?

Pablo Neruda () inggih punika sesinglon penulis Chili, Ricardo Eliecer Neftalí Reyes Basoalto.

Neruda ingkang dipunanggep minangka salah satunggaling penyair kanthi basa Spanyol paling ageng wonten ing abad 20, inggih punika salah satunggaling penulis ingkang paling produktif. Seratan-seratanipun merentang saking puisi-puisi katresnan ingkang erotik, puisi-puisi ingkang surealis, epos sajarah, lan puisi-puisi pulitik, dumugi puisi-puisi babagab hal-hal ingkang biyasa, kados alam, laut. Juru roman Kolombia, Gabriel García Márquez nyebut piyambakipun minangka "penyair paling ageng abad 20 wonten ing basa punapa kemawon". Nalika taun 1971, Neruda dipunanugrahi Penghargaan Nobel babagan Sastra.

Nalika gesangipun, Neruda misuwur amargi kayakinan-kayakinan pulitikipun. Minangka salah satunggaling  tiyang kuminis ingkang vokal, piyambakipun naté sakedhap dados sénator kanggé Parté Kuminis Chili wonten ing Konggrès Chili sadéréngipun kapeksa ngasingaken dhiri.

Nama samaran Neruda kapendhet saking nama penulis lan penyair Ceko, Jan Neruda; ing wuri nama punika dados nama resminipun.